OpenLLM-France/wikimedia huggingface dataset:
# Haliimaile

Haliimaile és una concentració de població designada pel cens dels Estats Units a l'estat de Hawaii. Segons el cens del 2000 tenia 895 habitants.

## Demografia

Segons el cens del 2000, Haliimaile tenia 895 habitants, 254 habitatges, i 193 famílies La densitat de població era de 206,18 habitants per km².
Dels 254 habitatges en un 30,3% hi vivien nens de menys de 18 anys, en un 52,8% hi vivien parelles casades, en un 12,6% dones solteres, i en un 24,0% no eren unitats familiars. En el 17,7% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,52 i el nombre mitjà de persones que vivien en cada família era de 3,84.
Per edats la població es repartia de la següent manera: un 22,7% tenia menys de 18 anys, un 11,5% entre 18 i 24, un 28,8% entre 25 i 44, un 19,9% de 45 a 64 i un 17,1% 65 anys o més.
L'edat mediana era de 35,9 anys. Per cada 100 dones hi havia 105,28 homes. Per cada 100 dones de 18 o més anys hi havia 102,34 homes.
La renda mediana per habitatge era de 49.167 $ i la renda mediana per família de 49.792 $. Els homes tenien una renda mediana de 20.536 $ mentre que les dones 22.250 $. La renda per capita de la població era de 16.638 $. Aproximadament el 4,4% de les famílies i el 7,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Haliimaile». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 17 setembre 2010].
* ↑ «Geographic Comparison Table-Haliimaile». American Fact Finder. Oficina del Cens dels Estats Units, 15-09-2010.
# Mammelomys

Mammelomys és un gènere de rosegadors de la subfamília dels murins, format per només dues espècies.

## Distribució i hàbitat

Aquests animals viuen a Nova Guinea, on el seu hàbitat són els boscos entre 320 i 3.200 msnm.

## Descripció

Es tracta d'espècies de rosegador de mida mitjana, amb una longitud del cos d'entre 15 i 19 centímetres, una cua que fa entre 11 i 15 centímetres i un pes que oscil·la entre 100 i 125 grams. El seu pelatge és de color grisós a part superior i més clar a la part inferior és més lleuger. La cua està coberta d'escates. Les femelles només tenen un parell de pits.

## Taxonomia

El gènere està format per dues espècies que, fins fa poc, estaven classificats dins el gènere Melomys, amb el qual no estan gaire relacionades. L'anàlisi de les distàncies immunològiques, fet per Watts i Baverstock, va col·locar Mallomys dins la divisió Pogonomys juntament amb Anisomys, Chiruromys, Coccymys, Hyomys, Macruromys i Pogonomys. Els estudis de Lecompte et al, el van col·locar dins la tribu dels hidrominis.

## Estat de conservació

Segons la UICN, cap de les dues espècies del gènere està en perill.

## Referències

* 1 2 Nowak, Ronald M. Walker's mammals of the world (en anglès). 6ena edició. Baltimore: Johns Hopkins University Press, 1999, p. 2015. ISBN 9780801857898.
* ↑ Musser, Guy G.; Carleton, M.D.. «Superfamily Muroidea». A: Don E. Wilson i DeeAnn M. Reeder. Mammal Species of the World: A Taxonomic and Geographic Reference (en anglès). 2. 3a edició. Baltimore: Johns Hopkins University Press, p. 894-1531. ISBN 0-8018-8221-4.
* ↑ Watts, C. H. S.; Baverstock, P. R. «Evolution in New-Guinean Muridae (Rodentia) Assessed by Microcomplement Fixation of Albumin» (en anglès). Australian Journal of Zoology, 42, 3, 1994, pàg. 295–306. DOI: 10.1071/zo9940295. ISSN: 1446-5698.
* ↑ Lecompte, Emilie; Aplin, Ken; Denys, Christiane; Catzeflis, François; Chades, Marion «Phylogeny and biogeography of African Murinae based on mitochondrial and nuclear gene sequences, with a new tribal classification of the subfamily» (en anglès). BMC Evolutionary Biology, 8, 10-07-2008, pàg. 199. DOI: 10.1186/1471-2148-8-199. ISSN: 1471-2148.
* ↑ Aplin, K. (2016). Mammelomys lanosus. Llista Vermella d'espècies amenaçades de la UICN, 2013. UICN, edició 2013.2. Consultat el 20-01-2018.
* ↑ Leary, T., Singadan, R., Menzies, Wright, D., Helgen, K. & Aplin, K. (2016). Mammelomys rattoides. Llista Vermella d'espècies amenaçades de la UICN, 2013. UICN, edició 2013.2. Consultat el 20-01-2018.
# Ieixivà Kol Torà

La Ieixivà Kol Torà és una ieixivà ultraortodoxa ubicada al barri de Bayit Vegan, a la ciutat de Jerusalem, Israel. Aquesta ieixivà va ser fundada en 1939.
La Ieixivà Kol Torà va ser fundada en 1939 pel Rabí Yechiel Michel Schlesinger (1898-1948), nascut a Hamburg, Alemanya, i el Rabí Boruch Kunstadt, un Rabí de Fulda, Alemanya. Kol Torà era una ieixivà ultraortodoxa que feia servir l'hebreu modern en l'ensenyament, enlloc del idioma jiddisch, tal com era habitual en aquella època. Aquesta innovació va tenir el suport del Chazon Ish, el Rabí Abraham Yeshaya Karelitz. Després de la mort del Rabí Schlesinger en 1949, la Ieixivà Kol Torà va ser dirigida pel Rabí Shlomo Zalman Auerbach, fins a la seva mort en 1995.
Actualment el Rabí Moixé Yehuda Schlesinger, el fill gran del fundador, està servint com a cap de la ieixivà. Kol Torà es divideix en dues parts, el col·legi rabínic, i l'escola secundària. El nombre d'alumnes matriculats a les dues institucions ascendeix a uns 1.000 estudiants.

## Referències

* ↑ «matzav.com/» (en anglès).
# Habitation Module

El Habitation Module de l'Estació Espacial Internacional va ser un element destinat a ser el mòdul espacial que serviria de zona d'habitabilitat de l'Estació, dissenyat amb una cuina, un inodor, dutxa, estacions per dormir i instal·lacions mèdiques. Amb la mida d'un autobús, el mòdul va ser cancel·lat després de completar la pressurització del seu buc. Si s'hagués enviat a l'espai, l'Habitation Module hauria estat atracat al Node 3, o Tranquility.
Per tal de donar cabuda a més de tres persones a la ISS, seria necessària una nau salvavides compresa d'una Soiuz TMA i un Vehicle de Retorn de Tripulació no diponible en aquell moment. Més tard en el projecte, les limitacions pressupostàries i retards a l'estació espacial a causa de l'accident del Transbordador Espacial Columbia va causar que es cancel·lés definitivament. el 14 de febrer de 2006 es va decidir reciclar el Habitation Module per a investigacions terrestres de suport de vida per a properes missions.
Amb la cancel·lació del Habitation Module, els llocs per dormir són ara repartits a l'estació. Hi ha dos en el segment rus i quatre en el segment americà. Es va concloure que no era necessari tenir una 'llitera' espacial dedicada; molts visitants simplement col·loquen la bossa de dormir a la paret d'un mòdul, entren i dormen a dins.
En diversos punts en el disseny de l'Estació Espacial Internacional, un mòdul inflable anomenat TransHab va ser considerat diverses vegades com l'alternativa al Habitation Module. Alguns enginyers britànics també van proposar el Habitation Extension Module que es podria unir al Node 3.

## Vegeu també

* Habitation extension module - mòdul proposat per a l'ISS

## Referències

* Tariq Malik «NASA Recycles Former ISS Module for Life Support Research». Space, 14-02-2006 [Consulta: 5 abril 2009].
* «Space Station: The Station Components». Houston Public Television [Consulta: 5 abril 2009].

## Enllaços externs

* International Space Station
# Miner comú

El miner comú (Geositta cunicularia) és una espècie d'ocell de la família dels furnàrids (Furnariidae).

## Descripció

* Mesura uns 15 cm de llargària. Bec negre, més clar a la base.
* Parts superiors marró grisenc. Per sota blanquinós, amb línies longitudinals fosques al pit. Cap marró grisenc amb cella clara. Ales rogenques acabades en negre.

## Hàbitat i distribució

Zones obertes des de la costa fins a la muntanaya mitjana, al sud del Perú, centre i sud de Bolívia, Uruguai, sud-est del Brasil, Xile i Argentina fins a la Terra del Foc.

## Subespècies

Se n'han descrit 9 subespècies:
* G. c. contrerasi Nores et Yzurieta, 1980. Oest de l'Argentina.
* G. c. cunicularia (Vieillot, 1816). Des del sud de Brasil fins a l'est i sud de l'Argentina i de Xile.
* G. c. deserticolor Hellmayr, 1924. Des de la costa sud de Perú fins al nord de Xile.
* G. c. fissirostris (Kittlitz, 1835). Centre de Xile.
* G. c. frobeni (Philippi et Landbeck, 1864). Vessant del Pacífic del sud de Perú.
* G. c. georgei Koepcke, 1965. Costa sud de Perú.
* G. c. hellmayri Peters JL, 1925. Est de la zona central de Xile i oest de l'Argentina.
* G. c. juninensis Taczanowski, 1884. Centre de Perú.
* G. c. titicacae Zimmer, 1935. Sud de Perú, oest de Bolívia, nord de Xile i nord-oest de l'Argentina.

## Referències

* ↑ «Miner comú». Cercaterm. TERMCAT, Centre de Terminologia. Rev. 20/02/2021(català)
* ↑ Geositta cunicularia a Integrated Taxonomic Information System Rev. 07/11/2013 (anglès)
# Kempnyia reticulata

Kempnyia reticulata és una espècie d'insecte plecòpter pertanyent a la família dels pèrlids.

## Descripció

* La femella adulta presenta els ulls marrons, els ocels parcialment negres, la base de les antenes marró clar, el pronot amb rugositats i una franja marró, les potes marró clar (tot i que més fosques cap als extrems), les ales amb moltes venes transversals i la placa subgenital arquejada. Fa una longitud total de 16,79 mm, 3,33 de cap, entre 18 i 19 de llargària a les ales anteriors i 17 a les posteriors.
* La larva té un color marró fosc en general amb els ulls negres, tres ocels completament negres, les antenes marrons, la mandíbula amb cinc dents, el pronot marró amb taques pàl·lides formant un patró ornamental i les potes de color marró clar amb espines marronoses. Fa una longitud total de 14,12 mm, el cap 3,7 x 2,91, el pronot 4,05 x 2,16 i l'abdomen 5,92.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: el Brasil (Espírito Santo, São Paulo, Rio de Janeiro i Minas Gerais).

## Referències

* ↑ Klapálek, 1914. Cas. ces. Spol. ent. 11:60, 68.
* ↑ uBio (anglès)
* ↑ Klapálek, 1916. Cas. ces. Spol. ent. 13:46.
* 1 2 Catalogue of Life (anglès)
* 1 2 Avelino-Capistrano, F.S., L.S. Barbosa, & G.L. Almeida, 2011. Complementary descriptions of Kempnyia gracilenta (Enderlein, 1909) and Kempnyia reticulata (Klapálek, 1916) (Plecoptera: Perlidae). Illiesia, 7(14):142-147. «PDF».
* 1 2 Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* ↑ Froehlich, Claudio Gilberto, 2010. Catalogue of Neotropical Plecoptera. Illiesia, 6(12):118-205. «PDF».
* ↑ Complementary descriptions of Kempnyia gracilenta (Enderlein 1909) and Kempnyia reticulata (Klapálek 1916) (Plecoptera: Perlidae) (anglès)

## Bibliografia

* Illies, 1966. Das Tierreich 82:332, 333.
* Zwick, P., 1983. Aquatic Insects 5(3):179.

## Enllaços externs

* Encyclopedia of Life (anglès)
* Eutactophlebia a synonym ofKempnyia (Plecoptera: Perlidae) (anglès)
# Las Valeras

Las Valeras és un municipi de la província de Conca de la comunitat autònoma de Castella la Manxa. En el cens de 2007 tenia 1634 habitants i un territori de 113,04 km².

## Demografia

Evolució demogràfica :
| 1991 | 1996 | 2001 | 2004 |
| 1428 | 1443 | 1502 | 1399 |

## Enllaços externs

* Pàgina web sobre Valeria. Arxivat 2022-01-15 a Wayback Machine.
* Ajuntament de Valera de Abajo.
# Nadav Levitan

Nadav Levitan (hebreu: נדב לויתן) (Kfar Masaryk, 21 d'abril de 1945 - Pétah Tiqvà, 9 de gener de 2010) va ser un director de cinema, guionista, escriptor i compositor israelià. Va dirigir nou pel·lícules entre 1981 i 1999. La seva pel·lícula Yaldei Stalin (ילדי סטאלין), es va projectar a la secció Un Certain Regard al 41è Festival Internacional de Cinema de Canes. HEstava casat amb la músiac israeliana Chava Alberstein, que va gravar molts de les seves cançons. Levitan va morir el 10 de gener de 2010 d'una malaltia pulmonar no revelada.

## Filmografia

* Stori Agos-Atoch (1981)
* Ha-Kala (1985)
* Banot (1985)
* Yaldei Stalin (1986)
* Groupie (1993)
* Too Early to Be Quiet, Too Late to Sing (1995)
* Ein Shemot Al Hadlatot (1997)
* Aviv (1998)
* Frank Sinatra Is Dead (1999)

## Referències

* ↑ «Festival de Cannes: Stalin's Disciples». festival-cannes.com. [Consulta: 31 juliol 2009].
* ↑ «Nadav Levitan». [Consulta: 5 octubre 2021].
# Halil

«Halil» té aquests significats:
* Toponímia: Riu Halil, Iran
* Biografies:
** Khalil de Bitínia o Khalil, (1347 - 1362?) príncep otomà fill d'Orkhan I
** Halil Efendizade, Shaykh al-Islam
** Çandarli Kara Halil Hayreddin Paixà
** Çandarli Halil Paixà, gran visir otomà
** İmamzade Halil Pasha, gran visir otomà
** Damat Halil Paixà, gran visir otomà
** Hacı Halil Paşa, gran visir otomà
** İvazzade Halil Pasha, gran visir otomà
** Halil Hamid Pasha, gran visir otomà
** Halil Rifat Pasha, gran visir otomà
# Línia 4 del metro de Sevilla

La línia 4 del Metro de Sevilla serà una línia de ferrocarril metropolità de tipus lleuger de la ciutat de Sevilla i la seva àrea metropolitana, a Andalusia. Aquesta línia, també anomenada línia circular, circularà seguint el trajecte de la Ronda del Tamarguillo fins a Ciudad Sanitaria Virgen del Rocio on tornarà enllaçà amb la Ronda.
Mapa Metro Línia 4 (en construcció) :
# Iamana

Iamana (en rus: Ямана) és un poble (un possiólok) de l'óblast d'Astracan, a Rússia, segons el cens del 2010 tenia 14 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Guilherme Marinato

Guilherme Marinato, o simplement Guilherme (Cataguases, Brasil, 12 de desembre de 1985), és un futbolista rus-brasiler que actualment milita en el FC Lokomotiv Moscou de la Lliga russa com a porter.

## Carrera

Quan era nen, Guilherme jugava al futbol sala, i va serr llavors quan es va fer porter.
Va fer el seu debut professional amb el Atlètic Paranaense en una derrota 0-1 davant el Nacional Atletico Clube en un partit del Campionat Paranaense el 13 de febrer de 2005. Guilherme havia estat ascendit del planter del club i va jugar 18 partits de lliga i tres partits de la Copa de Brasil en la temporada 2007.
L'agost de 2007, Guilherme va signar un contracte de cinc anys amb el Lokomotiv Moscou. Guilherme va esdevenir el primer porter brasiler en el futbol rus. En 2007 no va jugar un sol partit amb el primer equip, i va jugar només tres partits per a l'equip reserva.
Guilherme va debutar amb el primer equip el 12 de juliol de 2009, en un partit de la Lliga Premier de Rússia jugat a casa contra el Tom Tomsk el resultat del qual va ser de 0-0, des de llavors ha estat el porter titular del Lokomotiv Moscou. El 2010, Guilherme va canviar la seva samarreta número 85 per utilitzar el dorsal nombre 1. Va jugar els 30 partits de lliga durant la temporada. El 19 d'agost de 2010 Guilherme va debutar en Lliga Europa de la UEFA contra el Lausana.
Durant el campament d'hivern en Xipre en febrer de 2013 Guilherme va ser nomenat capità del Lokomotiv per l'entrenador Slaven Bilić. En juliol de 2013 Guilherme va guanyar un concurs mensual entre els afeccionats del Lokomotiv i va ser nomenat jugador del mes.

## Vida personal

El 12 de desembre de 2009, dia del seu aniversari, Guilherme es va casar amb Rafaela. Ells tenen una filla jove anomenada María Fernanda. El seu ídol en el futbol és el porter Júlio César.

### Clubs

(Actualitzada el 20/01/14)
| Club | País | Any | PJ | G |
| Atletico Paranaense | Brasil | 2005 - 2007 | 21 | 0 |
| FC Lokomotiv Moscou | Rússia | 2007 - | 109 | 0 |

## Honors

Atletico Paranaense
* Copa Dallas: 2004, 2005
* Lliga Estatal de Paraná: 2005

## Referències

* ↑ «Lokomotiv steam in for Guilherme». UEFA.com, 21-08-2007 [Consulta: 7 febrer 2010].

## Enllaços externs

* sambafoot
* furacao.com Arxivat 2010-01-30 a Wayback Machine. (portuguès)
* CBF (portuguès)
* zerozero.pt (portuguès)
* fclm.ru Arxivat 2014-09-24 a Wayback Machine. (rus)
# Mormia acrostylis

Mormia acrostylis és una espècie d'insecte dípter pertanyent a la família dels psicòdids que es troba a Àfrica: Sud-àfrica.

## Referències

* ↑ Enderlein, G., 1935. Zur Klassifikation der Psychodinen. Sber. Ges. Naturforsch. Freunde Berlin, 1935, 248. «Enllaç». Arxivat de l'original el 2014-05-25. [Consulta: 1r maig 2012].
* ↑ uBio (anglès)
* 1 2 Duckhouse, D. A., 1978. Non-phlebotomine Psychodidae (Diptera, Nematocera) of southern Africa. II. Subfamily Psychodinae: Neoarisemus and the brunettoid and telmatoscopoid genera. Annals of the Natal Museum. 23 (2):305-359.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Duckhouse, D. A., 1987. A revision of Afrotropical Setomima, elucidation of their genealogical relationships and descriptions of other Afrotropical Psychodinae (Diptera: Psychodidae). Annals of the Natal Museum. 28:231-282.

## Enllaços externs

* ION (anglès)
# Karoo (cràter)

Karoo és un cràter de l'asteroide del cinturó principal (253) Mathilde, situat amb el sistema de coordenades planetocèntriques a 33.5 ° de latitud nord i 98.4 ° de longitud est. Fa un diàmetre de 33.4 km. El nom va ser fet oficial per la UAI l'any 2000 i fa referència a Karoo, conca de carbó de Sud-àfrica.

## Referències

* ↑ "Karoo (cràter)". Gazetteer of Planetary Nomenclature. USGS Astrogeology Research Program. (anglès)
* ↑ International Energy Agency. Concise Guide to World Coalfields, compiled by World Coal Resources and Reserves Data Bank Services, 1983.
# Legió XX Valèria Victrix

La Legió vigèsima Valèria Victrix fou una legió romana, probablement reclutada per August després del 31 aC. Va servir a Hispània, Il·líria, i Germània abans de formar part de les tropes escollides per Claudi per la conquesta de Britànnia el 43, on va romandre fins a principis del segle iv. L'emblema de la legió era un senglar.

## Nom

Algunes fonts apunten la possibilitat que la Legió adoptés el nom de la província romana de Valèria, pel fet d'haver servit a la regió i haver obtingut importants victòries durant les Guerres Marcomanes, però Ammià Marcel·lí va escriure que la regió va ser anomenada Valèria en honor de la germana de Dioclecià, dos segles després que la Legió hagués estat traslladada.
És més probable, doncs, que la Legió degui el nom a Marc Valeri Messal·la Messal·lí, Governador romà de la província d'Il·líria.

## Història

* 25 aC - 13 aC: Part de l'exèrcit romà que va lluitar en les Guerres càntabres, en la província romana de la Tarraconense.
* Any 6: Trasllat a Il·líria durant l'imperi de Tiberi per lluitar contra els Marcomans. Van participar també durant la revolta liderada per Bato I, obtenint grans victòries malgrat trobar-se en inferioritat numèrica.
* Després de l'any 9, trasllat a la Germània Inferior amb base a Oppidum Ubiorum. Més tard, trasllat a Novaesium.
* Any 43: La legió XX és una de les quatre que acompanyen a Claudi per la Conquesta romana de Britànnia.
* Any 50: Estacionada principalment a Camulodunum, amb algunes unitats estacionades a Gloucester i un fort a Wroxeter.
* Any 60 o 61: Participació activa en esclafar la Revolta de Boudica.
* Any 62: Estacionada a Deva Victrix.
* Any 69 o Any dels quatre emperadors: La legió va fer costat a Vitel·li i algunes unitats van acompanyar-lo a Roma.
* Anys 78-84: Campanyes en el nord de Britànnia i Escòcia sota les ordres de Gneu Juli Agrícola i van construir la base romana de Inchtuthil.
* Any 88: Retorna a Deva Victrix, on va romandre 2 segles.
S'han descobert altars commemoratius dels treballs de la Legió XX en la construcció del Mur d'Adrià i el Mur d'Antoní.
* Anys 286-296. La legió encara estava activa durant els regnats dels usurpadors Carausi i Al·lecte, però poc més se sap després d'aquest període. Alguns estudiosos senyalen que la XX encara estava estacionada a Britànnia quan l'usurpador Constantí va liderar la majoria de les tropes romanes de la província per la seva fracassada expedició al continent.

## Referències

* ↑ Ammià Marcel·lí, 19.11.4
* ↑ Cassi Dió, 55.30.1-5.
* ↑ W H Manning 2000 'The fortresses of Legio XX'. In RJ Brewer (ed) Roman Fortresses and their legions.
# Mòmies guanxes de Necochea

Les trucades Mòmies guanches de Necochea són dues mòmies humanes pertanyents a la cultura guanxe (antics pobladors de l'illa de Tenerife, Illes Canàries, Espanya). Actualment es troben exposades al Museu de la Naturalesa i l'Home de Santa Cruz de Tenerife.
Se'ls anomena així perquè fins a 2003 van estar al Museu Civil de Ciències Naturals de Necochea, Província de Buenos Aires (Argentina).
Es tracta de dos individus, un home i una dona respectivament, la dona tindria entre 20 i 24 anys i està embolicat en un sudari de pell de porc. L'altra mòmia és un home d'entre 25 i 29 anys i té una característica especial, la seva posició amb les cames doblegades amb els talons contra les natges. Segons els experts, les mòmies es remunten al segle ix.
El lloc exacte de l'illa de Tenerife d'on procedeixen no es coneix amb exactitud. Es creu que una de les mòmies procedeix d'una cova d'enterrament al barranc de Guayonje a Tacoronte i l'altra mòmia de La Orotava, però segons altres dues podrien provenir del barranc de Herques a Güímar. Les mòmies eren part de la col·lecció d'un museu privat a Tacoronte. Al segle xix van ser venuts al Museo de La Plata a l'Argentina, arribant de mans d'un col·leccionista no identificat. Posteriorment van ser traslladats a la ciutat de Necochea, fins que, el 2003, van ser retornats a Tenerife. Aquesta va ser la primera volta de restes humanes momificades des d'Amèrica a Europa en la història de l'arqueologia.

## Dades sobre les mòmies

* Sexe: home i dona.
* Edat: de 25 a 29 anys (la mòmia masculina) i de 20 a 24 anys (la mòmia femenina).
* Cultura: guanxe.
* Tipus de momificació: mòmies cerimonials.
* Tipus d'enterrament: cova d'enterrament.
* Lloc: Es desconeix amb exactitud, encara que possiblement van ser trobades en els actuals municipis de Tacoronte, La Orotava o bé a Güímar.
* Exhibides a: El Museu de la Naturalesa i l'Home (Santa Cruz de Tenerife), juntament amb altres mòmies guanxes conservades.
* Altres dades d'interès: La dona està embolicada en un particular sudari o fardell de pell de porc i l'home té les cames flexionades amb els talons contra els glutis.

## Vegeu també

* Mòmies guanxes

## Referències

* ↑ «Envían dos momias de Necochea a Canarias». Arxivat de l'original el 2015-12-22. [Consulta: 19 desembre 2015].
* ↑ «"Las momias guanches de Necochea"». Arxivat de l'original el 2015-12-22. [Consulta: 19 desembre 2015].
* ↑ Más de 53.000 personas han visitado ya las momias de Necochea
# Línia 4 del metro de Madrid

Mapa Metro Línia 4 :
La Línia 4 del metro de Madrid és una línia de ferrocarril metropolità de la xarxa del metro de Madrid. Aquesta línia connecta les estacions d’Argüelles i Pinar de Chamartí­n.

## Referències

* ↑ «Línea 4» (en castellà). Metro de Madrid. [Consulta: 2 maig 2011].
# Ibn Abd-al-Múnim al-Himyarí

Ibn Abd-al-Múnim al-Himyarí, de nom complet Abu-Abd-Al·lah Muhàmmad ibn Abi-Abd-Al·lah Muhàmmad ibn Abi-Muhàmmad Abd-Al·lah ibn Abd-al-Múnim ibn Abd-an-Nur al-Himyarí, fou un geògraf àrab magrebí, probablement del Dinastia marínida, autor del diccionari geogràfic titulat Kitab al-Rawd al-mitar fi khabar al-aktar que hauria escrit al segle xiii. De la seva vida no se'n sap res.

## Bibliografia

* Encyclopaedia of Islam, Brill Publishers, Leiden, s.v. "Ibn ʿAbd al-Munʿim al-Ḥimyarī".